Ir-Regolament tal-Kunsill (KEE) Nru 2137/92
tat-23 ta’ Lulju 1992
li jikkonċerna l-iskala tal-Komunità għall-klassifika tal-karkassi tan-nagħaġ u li jistabilixxi l-livell ta’ kwalità Komunitarja tal-karkassi tan-nagħaġ friski jew imkessħa u li jestendi r-Regolament (KEE) Nru 338/91
IL-KUNSILL TAL-KOMUNITAJIET EWROPEJ,
Wara li kkunsidra it-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 3013/89 tal-25 ta’ Settembru 1989 dwar l-organizzazzjoni komuni tas-suq fis-settur tal-laħam tan-nagħaġ u tal-mogħoż [1] u partikolarment l-Artikolu 4(2) tiegħu,
Wara li kkunsidra l-proposta mill-Kummissjoni,
Billi l-istandard tal-klassifikazzjoni tal-karkassi hija meħtieġa sabiex tittejjeb it-trasparenza tas-suq f’dan is-settur;
Billi l-klassifikazzjoni għandha issir fuq bażi tal-għamla u ta’ l-ammont tax-xaħam; billi dawn iż-żewġ kriterji flimkien jippermettu li l-karkassi tan-nagħaġ jiġu maqsuma f’tipi; billi l-karkassi iklassifikati għandhom ikunu identifikati;
Billi, b’dana kollu, kriterji oħra, partikolarment il-piż, il-kulur tal-laħam u l-ammont tal-kisja tax-xaħam, jistgħu jintużaw għall-klassifikazzjoni tal-karkassi tal-ħrief li jiżnu inqas minn 13 kg; billi l-Istati Membri li jixtiequ jużaw dawn il-kriterji għandhom jinfurmaw lill-Kummissjoni u lill-Istati Membri l-oħra;
Billi, sabiex tkun assigurata l-applikazzjoni uniformi ta’ dan ir-Regolament fil-Komunità, dispożizzjoni għandha ssir għal spezzjonijiet fuq il-post minn Grupp ta’ Ispezzjoni tal-Komunità;
Billi r-Regolament tal-Kunsill (KEE) Nru 338/91 tal-5 ta’ Frar 1991 li jiddetermina l-istandard Komunitarju tal-kwalità tal-karkassi tan-nagħaġ friski jew iffriżati [2] applikati fis-snin tal-marketing 1991 u 1992, sakemm ikunu stabbiliti l-istandards Komunitarji tal-klassifikazzjoni tal-karkassi;
Billi mhux xieraq li fil-preżent jkunu stabbiliti l-livelli aċċettabli f’dan il-każ; billi ikun aħjar jekk l-ewwel tinġabar ċerta esperjenza, akwistata matul perjodu ta’ żmien twil biż-żejjed fir-rigward ta’ l-applikazzjoni tal-iskala tal-klassifikazzjoni li hemm provvediment dwarha f’dan ir-Regolament; billi huwa għalhekk meħtieġ li tkun estiża l-applikazzjoni tar-Regolament (KEE) Nru 338/91 b’sena, b’ l-eċċezzjoni għall-miżuri li hemm provvediment dwarhom fl-Artikolu 7 fir-Regolament (KEE) Nru 3013/89, li dwarhom l-estensjoni għandha tkun estiża sat-30 ta’ Ġunju 1994;
Billi jidher xieraq li jkun stabbilit bħala objettiv l-applikazzjoni obbligatorja tal-iskala tal-Komunità wara perjodi rappreżentati u transitorji suffiċenti għall-biċċeriji kollha, kif approvati għall-kummerċ intra-Komunitarju; billi, b’dana kollu għal raġunijiet ta’ amministrazzjoni tajba, din l-applikazzjoni obligatorja m’għandhiex għalfejn tapplika għal biċċeriji ż-żgħar li jinsabu f’reġjuni meta l-impatt fuq il-prezz tas-suq prodott bil-volum tal-qatla f’dawn il-biċċeriji jkun negliġibbli,
ADOTTA DAN IL-REGOLAMENT:
Artikolu 1
Dan ir-Regolament jirregola id-dispożizzjonijiet jikkonċernaw l-iskala Komunitarja tal-klassifikazzjoni tal-karkassi tan-nagħaġ.
Artikolu 2
Għall-iskop tal-klassifikazzjoni tal-karkassi, dan li ġej għandu japplika:
(a) karkassa: il-ġisem sħiħ ta’ l-annimal maqtul, kif ipprezentat wara li jkun żvenat, eviskerat u mqaxxar, preżentat mingħajr ras (li tkun tneħħiet mil-ġonta ta’ l-atlanto-oċċipitali), is-saqajn (li jkunu tneħħew mill-ġonot tal-carpo-metacarpal jew mit-tarso-metatarsal), id-denb (li jkun tneħħa bejn is-sitt u s-seba’ caudal vertebrae), is-sider, il-ġenitali, il-fwied u l-ġewwieni. Il-kliewi u x-xaħam tal-kliewi huma nklużi fil-karkassa;
(b) nofs-karkassa: il-prodott miksub meta l-karkassa tkun separata b’mod simetriku minn nofs ta’ kull parti ta’ l-għonq, tad-dahar, mill-ġembejn u l-ossu sakru u ma tul l-għadma ta’ nofs is-sider u l-ischiopublic symphysis.
B’danakollu, l-Istati Memrbi għandhom ikunu awtorizzati li jippermettu preżentazzjoni differenti meta l-preżentazzjoni tar-referenza ma tkunx użata. F’każi bħal dawn, l-aġġustament meħtieġa għall-progress minn dawk il-preżentazzjonijiet għall-preżentazzjonijiet tar-referenza għandu jkun iddeterminat skond il-proċedura stabbilita fl-Artikolu 30 tar-Regolament (KEE) Nru 3013/89.
Artikolu 3
1. Il-karkassi ta’ l-annimali ovini għandhom jinqasmu fil-kategoriji li ġejjin:
- Il-karkassi tan-nagħaġ li għandhom inqas minn tnax-il xahar,
- Il-karkassi ta’ nagħaġ oħra.
2. Il-karkassi tan-nagħaġ għandhom ikunu kklassifikati b’analiżi rispettivament ta’:
(a) il-konformità,
(b) l-kisja tax-xaħam,
kif identifikat fl-Annessi I u II rispettivament.
Il-konformazzjoni tal-klassi kif innominata fl-Anness I bl-ittra S tista tintuża mill-Istati Membri voluntarjament sabiex tinkludi l-klassi tal-konformazzjoni għolja (‘tip tal-karkassa b’muskoli-doppji’). L-Istati Membri li jkollhom l-intenzjoni li jgħamlu użu minn din l-għażla għandhom jinfurmaw lill-Kummissjoni u lill-Istati Membri l-oħra.
B’dankollu, għall-karkassa tal-ħrief li jiżnu anqas minn 13 kg, l-Istati Membri jistgħu jkunu awtorizzati sabiex jużaw il-kriterji ta’ klassifikazzjoni li ġejjin:
(a) użin tal-karkassa:
(b) kulur tal-laħam,
(ċ) kisja tax-xaħam,
kif definit fl-Anness III. L-Istati Membri li biħsiebhom jużaw din l-awtorizzazzjoni għandhom jinnotifikaw lill-Kummissjoni u lill-Pajjizi Membri l-oħra b’dan, sal-5 ta’ April 1993.
3. L-Istati Membri għandhom ikunu awtorizzati li jissuddividu kull waħda mill-klassijiet li hemm provvediment dwarhom fl-Annessi I u II f’massimu ta’ tlett subklassijiet.
Artikolu 4
1. Il-klassifikazzjoni tal-karkassi jew tan-nofs karkassi għandha issir kemm jista’ jkun malajr wara l-qatla u għanda titwettaq fil-biċċerija stess.
2. Il-karkassi kklassifikati jew in-nofs karkassi għandhom ikunu identifikati.
3. Ir-regoli dettaljati biex ikun applikat dan l-Artikolu għandhom ikunu adottati sal-31 ta’ Diċembru 1992 skond il-proċeduri stabbilita fl-Artikolu 30 tar-Regolamnet (KEE) Nru 3013/89.
Artikolu 5
Ispezzjonijiet fuq il-post għandhom isiru, b’kollaborazzjoni mal-awtoritajiet nazzjonali kompetenti, minn grupp ta’ spezzjoni tal-Komunità kompost minn esperti mill-Kummissjoni u esperti maħtura mill-Istati Membri. Dan il-grupp għandu jirraporta lura lill-Kummissjoni u lill-Istati Membri l-oħra dwar l-eżamijiet li jkunu twettqu.
Jekk ikun xieraq, il-miżuri meħtieġa għall-iskop tal-klassifikazzjoni għandhom jittieħdu skond il-proċeduri stabbiliti fl-Artikolu 30 tar-Regolament (KEE) Nru 3013/89.
L-ispezzjonijiet għandhom isiru f’isem il-Komunità, li għandha terfha l-ispejjeż.
Ir-regoli dettaljati biex ikun applikat dan l-Artikolu għandhom ikunu adottati skond il-proċeduri stabbilita fl-Artikolu 30 tar-Regolamnet (KEE) Nru 3013/89.
Artikolu 6
Dispożizzjonijiet addizzjonali li jispeċifikaw id-definizzjoni tal-klassijiet tal-konformazzjoni, kisja tax-xaħam, il-piż tal-karkassa u l-kulur tal-laħam għandhom ikunu adottati mhux aktar tard mill-31 ta’ Diċembru 1992 skond il-proċeduri stabbilita fl-Artikolu 30 tar-Regolament (KEE) Nru 3013/89.
Artikolu 7
1. Mill-5 ta’April 1993 u sakemm tiġi introdotta definizzjoni ġdida ta’ l-istandard tal-kwalità, l-Istati Memrbi għandhom kull ġimgħa jinnotifikaw lill-Kummissjoni l-prezzijiet irrekordjati fis-suq għall-klassijiet differenti fl-iskala tal-klassifikazzjoni.
2. Ir-regoli dettaljati biex ikun implimentat dan l-artikolu, u b’mod partikolari il-frekwenza u l-kobor tal-irrekordjar, għandhom ikunu adottati skond il-proċeduri stabbilita fl-Artikolu 30 tar-Regolamnet (KEE) Nru 3013/89.
3. L-informazzjoni innotifikata lill-Kummissjoni mill-Istati Membri għandha tintuża għall-preparazzjoni tar-rapport u tal-proposti li hemm provvediment dwarhom fl-Artikolu 8(2).
Artikolu 8
1. It-test tat-tieni paragrafu ta’ l-Artikolu 2 tar-Regolament (KEE) Nru 338/91 għandu jkun mibdul b’dan li ġej:
"Għandha tapplika matul is-snin ta’ marketing 1991, 1992 u 1993. B’dankollu, għandha tkompli tapplika sat-30 ta’ Ġunju 1994 sabiex ikunu mplimentati l-miżuri stabbiliti fl-Artikolu 7 tar-Regolament (KEE) Nru 3013/89."
2. Il-Kummissjoni għandha, mhux aktar tard mil-31 ta’ Marzu 1994, twassal rapport lill-Kunsill, flimkien ma’ proposti għal definizzjoni ta’ standard ta’ kwalità li fuqu l-Kunsill għandu jaġixxi b’maġġoranza kwalifikata u li għandha tidħol fis-seħħ mill-1 ta’ Lulju 1994 b’effett retroattiv għall-iskopijiet tal-kalkolazzjoni tal-laġġju tan-nagħaġ għas-sena ta’ marketing 1994.
Artikolu 9
Il-Kummissjoni għandha tissottometti rapport lill-Kunsill dwar l-implimentazzjoni ta’ dan ir-Regolamement, mhux aktar tard mill-31 ta’ Diċembru 1995.
Suġġett għall-konklużjonijiet ta’ dak ir-rapport, il-Kunsill għandu jagħmel il-mira tiegħu l-użu tat-tabella tal-klassifikazzjoni tal-Komunità għall-biċċeriji kollha tal-Komunità approvati fil-kummerċ intra-Komunitarju, jekk possibli matul s-sena ta’ marketing 1996 u f’kull każ qabel l-1 ta’ Jannar 1997, mingħajr preġudizzju għal possiblità li jiġu eskluzi biċċeriji żgħar li jinsabu f’reġjuni fejn l-impatt fuq il-prezz tas-suq prodott bil-volum tal-qatla f’dawn il-biċċeriji ikun negliġibbli.
Artikolu 10
Dan ir-Regolament għandu jidħol fis-seħħ fis-seba’ jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mis-sena tas-suq 1993.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta’ Lulju 1992.